Projekts

**LATVIJAS REPUBLIKAS MINISTRU KABINETS**

2019.gada Noteikumi Nr.

Rīgā (prot. Nr. .§)

**Grozījumi Ministru kabineta 2005.gada 30.augusta noteikumos Nr.662   
“Akcīzes preču aprites kārtība”**

*Izdoti saskaņā ar likuma*

*“Par akcīzes nodokli” 2.panta septīto daļu,*

*18.panta ceturto daļu, 21.panta otro daļu un*

*Alkoholisko dzērienu aprites likuma*

*3.panta sesto daļu*

Izdarīt Ministru kabineta 2005.gada 30.augusta noteikumos Nr.662 “Akcīzes preču aprites kārtība” (Latvijas Vēstnesis, 2005, 138.nr.; 2006, 208.nr.; 2008, 162.nr.; 2009, 157., 201.nr.; 2010, 34., 51./52., 138.nr.; 2012, 25.nr.; 2013, 223.nr.; 2014, 64.nr.; 2016, 50., 194., 234.nr.; 2018, 240., 244.nr.) šādus grozījumus:

1. Papildināt 12.punktu aiz vārdiem un simboliem “atļauju (licenci)” ar vārdiem “izņemot šajos noteikumos noteiktos gadījumus”.
2. Papildināt noteikumus ar 81.2.¹ apakšpunktu šādā redakcijā:

“81.2.¹ akcīzes preču īpašnieka nosaukums un reģistrācijas numurs, ja apstiprināts noliktavas turētājs nav saņemto akcīzes preču īpašnieks;”.

1. Papildināt 88.punkta otro teikumu aiz vārda “vietām” ar vārdiem “izņemot šajos noteikumos noteiktos gadījumus”.
2. Svītrot 92.punkta otro teikumu.
3. Papildināt noteikumus ar 92.1 un 92.2 punktu šādā redakcijā:

“92.1 Komersants, kuram nav speciālas atļaujas (licences) apstiprināta noliktavas turētāja darbībai, var no citai personai piederošas akcīzes preču noliktavas veikt sev piederošu akcīzes preču realizāciju:

92.1 1. uz citu Eiropas Savienības dalībvalsti,

92.1 2. uz valsti, kas nav Eiropas Savienības dalībvalsts;

92.1 3. citam komersantam, kuram nav speciālas atļaujas (licences) apstiprināta noliktavas turētāja darbībai, akcīzes preču noliktavas robežās vai citā akcīzes preču noliktavā;

92.1 4. akcīzes preču noliktavas turētājam, kurā uzglabā akcīzes preces.

92.2 Komersants, kuram ir speciāla atļauja (licence) apstiprināta noliktavas turētāja darbībai, ir tiesīgs no citai personai piederošas akcīzes preču noliktavas realizēt sev piederošas akcīzes preces komersantam, kuram ir speciāla atļauja (licence) apstiprināta noliktavas turētāja darbībai.”.

1. Papildināt noteikumus ar 96.1 punkta šādā redakcijā:

“96.1 Komersants, kuram ir speciāla atļauja (licence) apstiprināta noliktavas turētāja darbībai, ir tiesīgs realizēt akcīzes preces komersantam, kuram nav speciālas atļaujas (licences) apstiprināta noliktavas turētāja darbībai, savā vai citā akcīzes preču noliktavā.”.

Ministru prezidents A.K.Kariņš

Finanšu ministrs J.Reirs